

**ŽUPAN**

**Povjerenstvo za provedbu javnog natječaja za imenovanje**

**pročelnika u Upravnim tijelima Zadarske županije**

**KLASA: 112-02/18-01/1**

**URBROJ: 2198/1-01-18-14**

**Zadar, 21. veljače 2018. godine**

Temeljem članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18), tročlano povjerenstvo za provedbu javnog natječaja za imenovanje pročelnika u upravnim tijelima Zadarske županije, na neodređeno vrijeme, objavljuje slijedeći

**POZIV**

**na prethodnu provjeru znanja i sposobnosti kandidata**

Prethodna provjera znanja i sposobnosti kandidata, radi provjere stručnih i općih sposobnosti kandidata prijavljenih na javni natječaj za imenovanje pročelnika u upravnim tijelima Zadarske županije:

1) pročelnik Upravnog odjela za javnu nabavu i upravljanje imovinom, radno mjesto broj 41. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ broj 1/18), na neodređeno vrijeme uz obavezni probni rad u trajanju od 3 mjeseca;

2) pročelnik Upravnog odjela za gospodarstvo, turizam, infrastrukturu i EU fondove, radno mjesto broj 100. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ broj 1/18), na neodređeno vrijeme uz obvezni probni rad u trajanju od 3 mjeseca;

objavljenog u „Narodnim novinama“ broj 12/18 od 7. veljače 2018. godine, na mrežnoj stranice Zadarske županije i oglasnoj ploči Doma županije, održat će se:

**dana 27. veljače (utorak) 2018. godine u Domu Županije u prostorijama Velike vijećnice, Božidara Petranovića 8, 23000 Zadar, s početkom u 13,00 sati**

**Pravo pristupa na prethodnu provjeru znanja i sposobnosti imaju kandidati koji su dostavili pravovremene i potpune prijave, koji udovoljavaju propisanim i objavljenim uvjetima javnog natječaja i koji su dobili poseban pisani poziv za testiranje.**

Prethodna provjera znanja i sposobnosti temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18).

1. Kandidati su se dužni pridržavati utvrđenog vremena testiranja. Za kandidata, koji udovoljava propisanim i objavljenim uvjetima javnog natječaja, a koji ne pristupi prethodnoj provjeri znanja i sposobnosti u zakazano vrijeme, bez obzira na razloge ili tijekom njena trajanja odustane od iste, smatrat će se da je povukao prijavu na javni natječaj.

2. Mole se kandidati sa sobom ponijeti osobnu iskaznicu ili drugu identifikacijsku ispravu.

3. Za vrijeme pisanog testiranja kandidatima nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provodi provjera,

- razgovarati s ostalim kandidatima ili na drugi način remetiti mir i red.

Ukoliko se kandidat ponaša neprimjereno ili prekrši neko od prethodno opisnih pravila, bit će zamoljen da se udalji sa testiranja, a njegov rezultat i rad Povjerenstvo za provedbu javnog natječaja neće bodovati.

4. Pravni izvori za pripremanje kandidata za prethodnu provjeru znanja i sposobnosti za radno mjesto broj 41. pročelnik u Upravnom odjelu za javnu nabavu i upravljanje imovinom, su sljedeći:

1. Zakon o javnoj nabavi („Narodne novine“ broj 120/16),

2. Pravilnik o planu nabave, registru ugovora, prethodnom savjetovanju i analizi tržišta u javnoj nabavi („Narodne novine“ broj 101/17),

3. Pravilnik o jednostavnoj nabavi („Službeni glasnik Zadarske županije“ broj 5/17),

4. Zakon o upravljanju i raspolaganju imovinom u vlasništvu Republike Hrvatske („Narodne novine“ broj 94/13, 18/16, 89/17),

5. Uredba o darovanju nekretnina u vlasništvu Republike Hrvatske („Narodne novine“ broj 127/13),

6. Zakon o lokalnoj i područnoj (regionalnoj) samoupravi („Narodne novine“ 33/01, 60/01,129/05, 109/07, 125/08, 36/09, 150/11, 144/12, 123/17),

 7. Statut Zadarske županije („Službeni glasnik Zadarske županije“ 15/09, 7/10, 11/10, 4/12, 2/13, 14/13).

Pravni izvori za pripremanje kandidata za prethodnu provjeru znanja i sposobnosti za radno mjesto broj 100. pročelnik u Upravnom odjelu za gospodarstvo, turizam, infrastrukturu i EU fondove, su sljedeći:

1. Zakon o regionalnom razvoju Republike Hrvatske („Narodne novine“ broj 147/14, 123/17),

2. Zakon o turističkim zajednicama i promicanju hrvatskog turizma („Narodne novine“ broj 152/08),

3. Zakon o poticanju razvoja malog gospodarstva („Narodne novine“ broj 29/02, 63/07, 53/12, 56/13, 121/16),

4. Zakon o boravišnoj pristojbi („Narodne novine“ 152/08, 59/09, 97/13, 15/13, 30/14),

5. Zakon o lokalnoj i područnoj (regionalnoj) samoupravi („Narodne novine“ 33/01, 60/01,129/05, 109/07, 125/08, 36/09, 150/11, 144/12, 123/17),

6. Statut Zadarske županije („Službeni glasnik Zadarske županije“ 15/09, 7/10, 11/10, 4/12, 2/13, 14/13).

Izvori za pripremu kandidata objavljeni u „Narodnim novinama“ dostupni su na mrežnoj stranici [narodne novine](http://narodne-novine.nn.hr/oglasi/default.aspx), izvori objavljeni u „Službenom glasniku Zadarske županije“ dostupni su na linku [zadarska županija-službeni glasnici](http://www.zadarska-zupanija.hr/index.php/sluzbeni-glasnici) .

5. Prethodna provjera znanja i sposobnosti kandidata obuhvaća:

- pisanu provjeru znanja iz područja navedenih u pravnim izvorima za pripremanje kandidata,

- intervju.

6. Za svaki dio provjere kandidatima se dodjeljuje određeni broj bodova od 1 do10, te maksimalan broj bodova koje kandidat može ostvariti na prethodnoj provjeri znanja i sposobnosti je 20 bodova.

7. Pisani test sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na jednu decimalu daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje ili više od 50% bodova na provedenom testiranju.

S kandidatom koji na pisanom testiranju ostvari najmanje ili više od 50% ukupnog mogućeg broja bodova, Povjerenstvo za provedbu javnog natječaja provest će intervju istog dana.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje su podnijeli prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

8. Kandidat koji je pristupio prethodnoj provjeri znanja i sposobnosti ima pravo uvida u rezultate provedenog postupka.

9. Nakon provedenog postupka prethodne provjere znanja i sposobnosti, Povjerenstvo za provedbu javnog natječaja za imenovanje pročelnika u upravnim tijelima Zadarske županije utvrđuje rang-listu kandidata prema ukupnom broju bodova ostvarenog na pisanom testiranju i intervjuu, te ju dostavlja županu Zadarske županije, uz izviješće o provedenom postupku koju potpisuju svi članovi Povjerenstva.

10. Župan Zadarske županije donijet će rješenje o imenovanju pročelnika u zakonskom roku.

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljuje se na mrežnoj stranici Zadarske županije [www.zadarska-zupanija.hr](http://www.zadarska-zupanija.hr) i na oglasnoj ploči Doma Županije, Božidara Petranovića 8, Zadar, s danom 21**.** veljače 2018. godine.

 **POVJERENSTVO ZA PROVEDBU JAVNOG**

 **NATJEČAJA ZA IMENOVANJE PROČELNIKA U**

 **UPRAVNIM TIJELIMA ZADARSKE ŽUPANIJE**